## Tarifni sustav za prijenos električne energije, bez visine tarifnih stavki

### NN 143/2006 (29.12.2006.), Tarifni sustav za prijenos električne energije, bez visine tarifnih stavki

# HRVATSKA ENERGETSKA REGULATORNA AGENCIJA

3256

Na
temelju članka 11. stavka 1. podstavka 1. Zakona o regulaciji energetskih
djelatnosti (»Narodne novine«, broj 177/04), Hrvatska energetska regulatorna
agencija temeljem odluke Upravnog vijeća na sjednici održanoj 19. prosinca
2006. donosi

## TARIFNI SUSTAV

### ZA PRIJENOS ELEKTRIČNE ENERGIJE, BEZ VISINE TARIFNIH STAVKI

I.
OPĆE ODREDBE

Članak
1.

Ovim
Tarifnim sustavom za prijenos električne energije, bez visine tarifnih stavki
(u daljnjem tekstu: Tarifni sustav) odnosno metodologijom za utvrđivanje
tarifnih stavki za prijenos električne energije određuju se:

–
ciljevi i načela ovoga Tarifnog sustava,

–
način i kriteriji za utvrđivanje tarifnih stavki za prijenos električne
energije,

–
značajke metodologije,

–
kategorije kupaca,

–
podaci i dokumenti koji se koriste za utvrđivanje troškova prijenosa električne
energije,

–
struktura tarifnih stavki i

–
način utvrđivanja prijedloga za promjenu visine tarifnih stavki.

Članak
2.

Izrazi
koji se koriste u ovom Tarifnom sustavu imaju značenja utvrđena Zakonom o
energiji (»Narodne novine«, broj 68/01 i 177/04), Zakonom o tržištu električne
energije (»Narodne novine«, broj 177/04), Općim uvjetima za opskrbu električnom
energijom (»Narodne novine«, broj 14/06) i Mrežnim pravilima elektroenergetskog
sustava (»Narodne novine«, broj 36/06).

Članak
3.

U
ovom Tarifnom sustavu koriste se i izrazi koji u smislu ovoga Tarifnog sustava
imaju sljedeća značenja:

a)
*regulacijski period* – razdoblje tijekom kojega se primjenjuju jednaki utjecajni
parametri za određivanje priznatih troškova poslovanja energetskog subjekta;

b)
*regulacijska godina* – dio regulacijskog perioda koji odgovara razdoblju od 1.
siječnja do 31. prosinca kalendarske godine;

c)
*prethodna regulacijska godina* – regulacijska godina koja neposredno prethodi
sadašnjoj regulacijskoj godini;

d)
*sadašnja regulacijska godina* – tekuća godina u kojoj se podnosi prijedlog
promjene visine tarifnih stavki za buduću regulacijsku godinu;

e)
*buduća regulacijska godina* – regulacijska godina koja neposredno slijedi iza
sadašnje regulacijske godine;

f)
*regulirana imovina* – imovina koja se koristi za obavljanje regulirane
djelatnosti, a čine je dugotrajna materijalna i nematerijalna imovina te trajna
obrtna sredstva;

g)
*priznati troškovi poslovanja* – opravdani troškovi poslovanja koji uključuju i
razumne troškove kapitala;

h)
*kategorija kupaca* – grupa kupaca s istim značajkama s obzirom na naponsku
razinu na kojoj preuzimaju električnu energiju te na svrhu, količinu, dinamiku
i druge karakteristike potrošnje električne energije;

i)
*tarifni elementi* – elementi tarifnog sustava za koje se određuju tarifne
stavke;

j)
*tarifne stavke* – komponente tarifnog sustava koje omogućuju obračun;

k)
*tarifni modeli* – određene kombinacije tarifnih elemenata i pripadajućih
tarifnih stavki.

II.
CILJEVI I NAČELA

Članak
4.

Ovaj
Tarifni sustav utvrđuje tarifne stavke za prijenos električne energije i
postupak izračuna njihovog iznosa, kako bi se ostvarili sljedeći ciljevi:

–
razvoj prijenosne mreže,

–
održanje dostatne razine sigurnosti prijenosnog sustava,

–
osiguranje standardne razine kvalitete prijenosa električne energije,

–
poticanje učinkovitosti poslovanja operatora prijenosnog sustava,

–
poticanje korisnika prijenosne mreže na učinkovito korištenje mreže te snage i
energije,

–
omogućavanje stabilnih odnosa na tržištu električne energije te

–
omogućavanje stabilnih i predvidivih uvjeta poslovanja operatora prijenosnog
sustava.

Članak
5.

Ovaj
Tarifni sustav zasniva se na sljedećim načelima i pravilima:

–
troškovi poslovanja moraju biti opravdani, a rok povrata uloženih sredstava
razuman,

–
troškovi prijenosa električne energije moraju biti nepristrani i razvidni,

–
tarifne stavke određuju se prema kategoriji kupaca odnosno tarifnom modelu,

–
tarifne stavke za pojedini tarifni model na cijelom području Republike Hrvatske
su jednake,

–
visina tarifne stavke za korištenje mreže određuje se na način da što više
odgovara troškovima koje ima operator prijenosnog sustava,

–
obračun tarifnih elemenata za prijenos električne energije vrši se za svako
obračunsko mjerno mjesto,

–
jednake kategorije kupaca i jednaki tarifni modeli primjenjuju se za tarifne i
povlaštene kupce,

–
tarifne stavke za prijenos i za distribuciju električne energije utvrđuju se
odvojeno,

–
tarifna stavka koja se odnosi na troškove standardnih mjernih usluga neovisna
je o isporučenoj energiji i snazi,

–
tarifne stavke za prijenos električne energije obuhvaćaju troškove energije
uravnoteženja unutar granica dopuštenog odstupanja od rasporeda,

–
tarifne stavke za prijenos električne energije za vlastitu potrošnju plaćaju
proizvođači električne energije, kao kupci, a za standardnu mjernu uslugu kao
proizvođači,

–
za prekomjerno preuzetu jalovu energiju utvrđuje se posebna tarifna stavka,

–
tarifne stavke za prijenos električne energije plaćaju kupci,

–
usklađeno financiranje razvoja prijenosne mreže iz cijene za korištenje mreže i
naknade za priključenje na elektroenergetsku mrežu i za povećanje priključne
snage,

–
omjer više dnevne tarifne stavke (VT) i niže dnevne tarifne stavke (NT) za preuzetu
električnu energiju za kategorije kupaca s dvotarifnim mjerenjem je približno
2:1 te

–
postojanost visine tarifnih stavki za prijenos električne energije.

Članak
6.

(1)
Metoda regulacije koja se primjenjuje u ovome Tarifnom sustavu je metoda priznatih
troškova poslovanja.

(2)
Mišljenje o priznatim troškovima poslovanja uključujući i stopu povrata
kapitala daje Hrvatska energetska regulatorna agencija (u daljnjem tekstu:
Agencija).

(3)
Regulacijski period jednak je regulacijskoj godini.

(4)
Određivanje visine tarifnih stavki za buduću regulacijsku godinu zasniva se na
priznatim ostvarenim troškovima poslovanja iz prethodne regulacijske godine,
ostvarenim i procijenjenim troškovima poslovanja za sadašnju regulacijsku
godinu te prihvaćenim planskim vrijednostima troškova za razmatranu buduću
regulacijsku godinu.

III.
ZNAČAJKE OVOGA TARIFNOG SUSTAVA

Članak
7.

Primjena
tarifnih stavki za prijenos električne energije za sve naponske razine i za sve
vrste korisnika zasniva se na sustavu jedinstvenog obračunavanja korištenja
mreža bez obzira na duljinu prijenosnog puta (princip poštanske marke).

Članak
8.

Korisnici
mreže koji su priključeni na prijenosnu mrežu plaćaju samo cijenu za korištenje
prijenosne mreže primjenom tarifnih stavki za prijenos električne energije.

Članak
9.

Korisnici
mreže koji su priključeni na distribucijsku mrežu plaćaju cijenu za korištenje
distribucijske mreže primjenom ta­rifnih stavki za
distribuciju električne energije i cijenu za korištenje prijenosne mreže
primjenom tarifnih stavki za prijenos električne energije.

Članak
10.

Ovisno
o kategoriji kupaca i tarifnom modelu, za utvrđivanje cijene za korištenje
prijenosne mreže primjenjuju se tarifne stavke za sljedeće tarifne elemente:

–
naknada za mjernu uslugu (kn),

–
radna snaga (kn/kW)

–
radna energija (kn/kWh)

–
prekomjerno preuzeta jalova energija (kn/kvarh).

Članak
11.

(1)
Naknada za mjernu uslugu odnosi se na standardnu mjernu uslugu utvrđenu Mrežnim
pravilima elektroenergetskog sustava i Općim uvjetima za opskrbu električnom
energijom.

(2)
Naknada za mjernu uslugu iz stavka 1. ovoga članka utvrđuje se prema kategoriji
kupaca i standardu opremljenosti obračunskog mjernog mjesta, a plaća se
mjesečno.

Članak
12.

(1)
Ovim Tarifnim sustavom propisuju se potrebni podaci i postupak za utvrđivanje
troškova prijenosa električne energije.

(2)
Podaci potrebni za utvrđivanje troškova prijenosa električne energije iz stavka
1. ovoga članka nalaze se u Prilogu 1. ovoga Tarifnog sustava i čine njegov
sastavni dio.

Članak
13.

(1)
Prihod ostvaren primjenom tarifnih stavki treba pokriti priznate ukupne
troškove prijenosa električne energije.

(2)
Agencija u sadašnjoj regulacijskoj godini, na temelju podataka o poslovanju iz
Priloga 1. ovoga Tarifnog sustava, utvrđuje za prethodnu regulacijsku godinu
priznate ukupne troškove poslovanja, ostvareni prihod prema tarifnim stavkama i
vrijednost njihove razlike UTPpret.

(3)
Razlika između ostvarenog prihoda primjenom tarifnih stavki i priznatih ukupnih
troškova poslovanja iz prethodne regulacijske godine UTPpret
te procjena razlike za sadašnju regulacijsku godinu UTPsad
uzimaju se u obzir pri određivanju iznosa tarifnih stavki za prijenos
električne energije za razmatranu buduću regulacijsku godinu.

Članak
14.

(1)
Ukupni troškovi poslovanja i razvoja operatora prijenosnog sustava temelje se
na planovima poslovanja te planovima razvoja i izgradnje pripremljenim,
usklađenim i prihvaćenim za svaku godinu na osnovi trogodišnjeg plana uz
suglasnost Agencije.

(2)
Operator prijenosnog sustava je dužan izraditi plan poslovanja te plan razvoja
i izgradnje za buduću regulacijsku godinu tako da Agencija može razvidno
pratiti podatke o osnovnim i obrtnim sredstvima, kapitalu, prihodima i
rashodima s naslova obavljanja regulirane djelatnosti, financijskim tijekovima
i investicijama.

(3)
Obveza je operatora prijenosnog sustava da najkasnije do 31. svibnja sadašnje
regulacijske godine dostavi Agenciji financijski izvještaj za prethodnu
regulacijsku godinu potvrđen od ovlaštenoga neovisnog revizora, a najkasnije do
30. studenoga sadašnje regulacijske godine planove iz stavka 2. ovoga članka.

Članak
15.

(1)
Usluge sustava su nepridjeljive usluge namijenjene
svim korisnicima prijenosne odnosno distribucijske mreže.

(2)
Usluge sustava osigurava operator prijenosnog sustava, a obuhvaćaju:

–
vođenje elektroenergetskog sustava,

–
održavanje frekvencije,

–
održavanje napona i

–
ponovnu uspostavu napajanja.

(3)
Radi ostvarenja usluga sustava operator prijenosnog sustava dobavlja pomoćne
usluge od korisnika mreže koji te usluge mogu ili žele pružiti, prema posebnim
ugovorima s tim korisnicima, a to su:

–
sekundarna i tercijarna regulacija,

–
proizvodnja jalove energije,

–
spremnost za otočni rad elektrane,

–
spremnost za rad elektrane na vlastitu potrošnju,

–
spremnost elektrane za crni start.

Članak
16.

Planirani
trošak pokrića gubitaka električne energije utvrđuje se na temelju gubitaka
planiranih u elektroenergetskoj bilanci primjenjujući cijene nabave prema
tržišnim načelima.

Članak
17.

(1)
Kompenzacijski mehanizam između europskih operatora prijenosnih sustava (ITC)
za troškove nastale uslijed prekograničnih tranzita električne energije odnosi
se na korištenje i vrednovanje određenog dijela imovine operatora prijenosnog
sustava u Republici Hrvatskoj, koji može sudjelovati u tom mehanizmu.

(2)
Operator prijenosnog sustava, u slučaju da ne sudjeluje u kompenzacijskom
mehanizmu iz stavka 1. ovoga članka, dužan je o tome izvijestiti Agenciju radi
određivanja načina pokrivanja troškova tranzita i kruženja električne energije.

(3)
Operator prijenosnog sustava dužan je izvijestiti Agenciju o pristupanju
mehanizmu iz stavka 1. ovoga članka u roku od 30 dana od dana pristupa.

(4)
Ostvareni prihodi ili troškovi nastali primjenom mehanizma iz stavka 1. ovoga
članka uzimaju se u obzir, odnosno kompenziraju u budućoj regulacijskoj godini.

(5)
U slučaju da upravlja zagušenjima, operator prijenosnog sustava je dužan
izvijestiti Agenciju o pripadnim prihodima i troškovima u roku od 30 dana od
dana njihova nastanka.

Članak
18.

Tarifne
stavke za prijenos električne energije ne pokrivaju troškove:

–
priključenja na mrežu ili povećanja priključne snage,

–
drugih djelatnosti,

–
nestandardnih usluga i

–
drugih naknada koje su prema Zakonu o energiji dužni plaćati kupci električne
energije.

IV.
KATEGORIJE KUPACA

Članak
19.

Kupci
su razvrstani u sljedeće kategorije:

1.
poduzetništvo:

a)
kupci na mreži visokog napona,

b)
kupci na mreži srednjeg napona i

c)
kupci na mreži niskog napona:

–
s mjerenjem snage

–
bez mjerenja snage

–
javna rasvjeta

2.
kućanstva.

Članak
20.

(1)
Kupci na mreži niskog napona su kupci kojima je mjesto predaje električne
energije na niskom naponu (do uključivo 1 kV).

(2)
Kupci na mreži srednjeg napona su kupci kojima je mjesto predaje električne
energije na srednjem naponu (od 1 kV do 110 kV).

(3)
Kupci na mreži visokog napona su kupci kojima je mjesto predaje električne
energije na visokom naponu (od uključivo 110 kV).

Članak
21.

(1)
Kategorija kućanstva obuhvaća potrošnju električne energije u građevinama ili
dijelovima građevina koje se koriste za stanovanje ili su u funkciji
stanovanja, potrošnju električne energije u pomoćnim građevinama koje služe za
potrebe toga kućanstva te potrošnju električne energije koja je drugim zakonom
razvrstana u kategoriju kućanstva.

(2)
Kategorija poduzetništvo obuhvaća fizičke i pravne osobe koje kupuju električnu
energiju za potrebe proizvodnje robe i/ili pružanja usluga i ne koriste je za
potrebe iz stavka 1. ovoga članka.

(3)
Javna rasvjeta iz članka 14. ovoga Tarifnog sustava obuhvaća samo potrošnju
električne energije za osvjetljavanje ulica, trgova, cesta, spomenika,
povijesnih objekata i uređaja za prometnu signalizaciju.

(4)
U slučaju jednoga obračunskoga mjernog mjesta za potrebe kućanstva i
poduzetništva, kupac se razvrstava u kategoriju s višim tarifnim stavkama.

V.
ODREĐIVANJE TROŠKOVA

Članak
22.

(1)
Ukupni troškovi poslovanja UTP operatora prijenosnog sustava određuju se na
godišnjoj razini odnosno za regulacijsku godinu i jednaki su:

UTP
= TPpos + TPkap +

DTRenu – TRnsu

gdje
su:

TPpos  –
troškovi poslovanja [kn],

TPkap –
troškovi kapitala [kn],

DTRenu
– razlika između troškova nabave energije
uravnoteženja i prihoda od pružanja usluge uravnoteženja elektroenergetskog sustava
[kn] i

TRnsu – trošak
pružanja nestandardnih usluga [kn].

(2)
Ukupni troškovi poslovanja UTP iz stavka 1. ovoga članka određuju se ili prema
priznatim ostvarenim troškovima ili prema prihvaćenim planskim vrijednostima
troškova ovisno o tome utvrđuju li se za prethodnu regulacijsku godinu ili za
buduću regulacijsku godinu.

(3)
Pri utvrđivanju planskih vrijednosti troškova uvažava se utjecaj očekivane
inflacije.

Članak
23.

Troškovi
poslovanja TPposčine:

–
troškovi održavanja mreže,

–
troškovi pokrića gubitaka u mreži,

–
troškovi nabave pomoćnih usluga,

–
troškovi pokrivanja dopuštenih odstupanja od rasporeda,

–
troškovi bruto plaća,

–
ostali troškovi osoblja,

–
ostali troškovi poslovanja te

–
drugi troškovi određeni zakonom.

Članak
24.

Troškovi
kapitala TPkap su:

TPkap = PRim + A

gdje
su:

PRim    –
prinos od regulirane imovine (regulirana osnovica sredstava) [kn],

A         – amortizacija regulirane imovine u
razmatranoj godini [kn].

Članak
25.

(1)
Prinos od regulirane imovine PRim jednak je:

 ![](dodatni/145163.gif)

gdje
su:

PPTK  – ponderirani prosječni troškovi kapitala [%]
i

RI        – prosječna vrijednost regulirane
imovine [kn] i

(2)
Prosječna vrijednost regulirane imovine RI u nekoj godini jednaka je:

 ![](dodatni/145162.gif)

gdje
su:

RIp      –
vrijednost regulirane imovine na početku godine, ne uključuje vrijednost
imovine primljene bez naknade [kn] i

RIk      – vrijednost regulirane imovine na kraju
godine [kn].

(3)
Vrijednost regulirane imovine RIk na kraju godine jednaka je:

RIk
= RIp + NI – BI – A – OR

gdje
su:

NI        – vrijednost novih investicija u
razmatranoj godini, a koja se financira iz amortizacije, dobiti, kredita,
sufinanciranja, dijela naknade za priključenje, donacija te izdavanja obveznica
i drugih vrijednosnih papira [kn],

BI        – vrijednost imovine primljene bez naknade
u razmatranoj godini [kn] i

OR      – otuđena i rashodovana imovina u
razmatranoj godini [kn].

(4)
Ponderirani prosječni troškovi kapitala PPTK poslije oporezivanja izračunavaju
se kao:

![](dodatni/145161.gif)

gdje
su:

E          – vlasnički kapital [kn],

D         – iznos dugovanja [kn],

re         – prinos na kapital [%],

rd         – prosječna kamata na dugovanja [%] i

pd        –
stopa poreza na dobit [%].

(5)
Prinos na kapital re se utvrđuje prema modelu određivanja cijene uloženog
kapitala:

re
= rf + (rm – rf)
. b

gdje
su:

rf             –
prinos ostvaren od nerizičnih ulaganja [%],

rm            – prosječan prinos od rizičnih ulaganja
(očekivani prinos od tržišnog portfelja) [%],

(rm
– rf)    –
premija za tržišni rizik [%],

b              – koeficijent varijabilnosti prinosa
dionica energetskog subjekta u odnosu na prosječnu varijabilnost prinosa svih
dionica koje kotiraju na tržištu i

(rm
– rf) .
b      –
premija za tržišni rizik vlastitog kapitala [%].

Članak
26.

(1)
Obračun amortizacije regulirane dugotrajne imovine obavlja se primjenom godišnjih stopa amortizacije utvrđenih
prema očekivanom vijeku korištenja imovine.

(2)
U vrijednosti amortizacije obračunate na način iz stavka 1. ovoga članka ne
priznaje se amortizacija dugotrajne imovine primljene bez naknade.

(3)
Obračun amortizacije regulirane dugotrajne imovine vrši se prema načelima
računovodstvenih standarda, pojedinačno po pred­metima
dugotrajne imovine linearnom metodom.

(4)
Trošak rizika naplate potraživanja od kupaca priznaje se najviše u visini
iznosa od 0,75 % prihoda regulirane djelatnosti kojega je energetski subjekt ostvario
u regulacijskom razdoblju temeljem tarifnih stavki utvrđenih ovim Tarifnim
sustavom.

Članak
27.

U
svrhu određivanja tarifnih stavki za buduću regulacijsku godinu potrebno je
planirane ukupne troškove poslovanja korigirati za TP, pri čemu je

![](dodatni/145160.gif)

gdje
su:

ipg – ostvarena prosječna stopa inflacije u
prethodnoj regulacijskoj godini [%],

isg – procijenjena prosječna stopa inflacije u
sadašnjoj regulacijskoj godini [%],

DUTPpret – vrijednost utvrđene razlike između
ostvarenog prihoda primjenom tarifnih stavki i priznatih troškova poslovanja u
prethodnoj regulacijskoj godini [kn] i

DUTPsad – procijenjena vrijednost razlike između
prihoda koji se treba ostvariti primjenom tarifnih stavki i priznatih troškova
poslovanja u sadašnjoj regulacijskoj godini [kn],

a
stopa inflacije se utvrđuje na temelju promjene indeksa potrošačkih cijena,
kojega određuje Državni zavod za statistiku.

VI.
OBJEKTI PRIJENOSNE MREŽE

Članak
28.

Prijenosna
mreža u Republici Hrvatskoj na koju se primjenjuje ovaj Tarifni sustav obuhvaća
objekte koji su u nadležnosti operatora prijenosnog sustava, uključujući i interkonekcijske vodove (veze sa susjednim prijenosnim
mrežama):

(a)
dalekovode 400 kV,

(b)
dalekovode 220 kV,

(c)
dalekovode i kabele 110 kV,

(d)
trafostanice 400/x kV,

(e)
trafostanice 220/x kV,

(f)
trafostanice 110/35(30) kV,

(g)
trafostanice 110/20(10) kV,

(h)
dalekovode i kabele 35 kV.

VII.
ODREĐIVANJE TARIFNIH STAVKI

Članak
29.

Prijedlog
visine tarifnih stavki za prijenos električne energije za osiguranje prihoda za
pokriće ukupnih troškova poslovanja u budućoj regulacijskoj godini utvrđuje se
na temelju podataka iz Priloga 1. ovoga Tarifnog sustava.

Članak
30.

Uvažavajući
kategorizaciju kupaca iz ovoga Tarifnog sustava te tarifne modele i opću
strukturu tarifnih stavki iz Tarifnog sustava za proizvodnju električne
energije, s iznimkom za povlaštene kupce, bez visine tarifnih stavki i Tarifnog
sustava za opskrbu električnom energijom, s iznimkom povlaštenih kupaca, bez
visine tarifnih stavki, u Prilogu 2. koji je sastavni dio ovoga Tarifnog
sustava prikazane su tarifne stavke i tarifni modeli za prijenos električne
energije, za sve kategorije kupaca.

VIII.
NAČIN UTVRĐIVANJA PRIJEDLOGA VISINE TARIFNIH STAVKI

Članak
31.

(1)
Prijedlog promjene visine tarifnih stavki za prijenos električne energije
operator prijenosnog sustava podnosi prema strukturi tarifnih stavki iz Priloga
2. ovoga Tarifnog sustava.

(2)
Operator prijenosnog sustava je dužan uz prijedlog za promjenu visine tarifnih
stavki dostaviti sve podatke potrebne za utvrđivanje troškova proizvodnje
sadržane u tablicama iz Priloga 1. ovoga Tarifnog sustava.

(3)
Operator prijenosnog sustava dužan je uz prijedlog iz stavka 1. ovoga članka
dostaviti i sljedeće:

–
financijski izvještaj za prethodnu regulacijsku godinu potvrđen od ovlaštenog
neovisnog revizora te

–
plan poslovanja i plan razvoja i izgradnje (za sadašnju i buduću regulacijsku
godinu).

(4)
Dokumenti koji sadrže podatke iz stavka 2. i 3. ovoga članka moraju biti
potpisani od strane ovlaštene osobe operatora prijenosnog sustava i ovjereni
pečatom tvrtke.

(5)
Na zahtjev ministarstva ili Agencije operator prijenosnog sustava je dužan
dostaviti i druge podatke potrebne za utvrđivanje promjene visine tarifnih
stavki te omogućiti uvid u pripadnu dokumentaciju.

(6)
Ako se tijekom regulacijske godine podnosi dva ili više puta prijedlog iz
stavka 1. ovoga članka operator prijenosnog sustava se može pozvati na već
ranije dostavljenu istovjetnu dokumentaciju iz stavka 3. ovoga članka, s točno
određenim datumom ranije dostave, i priložiti njihovu presliku.

Članak
32.

(1)
Prijedlog promjene visine tarifnih stavki za prijenos električne energije za
buduću regulacijsku godinu operator prijenosnog sustava je dužan dostaviti u
sadašnjoj regulacijskoj godini, a nakon što za nju budu poznati polugodišnji
ukupni troškovi poslovanja.

(2)
Operator prijenosnog sustava je dužan predložiti promjenu visine tarifnih
stavki uz uvjet da očekivani prihod u budućoj regulacijskoj godini, izračunat
prema Prilogu 3. ovoga Tarifnog sustava ne prelazi prihvaćene planirane ukupne
troškove poslovanja UTP korigirane za TP.

IX.
PRIJELAZNE I ZAVRŠNE ODREDBE

Članak
33.

Do
početka primjene ovog Tarifnog sustava planirani trošak pokrića gubitaka
utvrđivat će se na temelju planirane energije za pokriće gubitaka i planirane
prosječne cijene nabave električne energije od TE Plomin d.o.o., NE Krško
d.o.o. (uključujući trošak dekomisije) i iz uvoza.

Članak
34.

Način
utvrđivanja tarifnih elemenata tarifnih stavki ovoga Tarifnog sustava definiran
je u Prilogu 4. ovoga Tarifnog sustava.

Članak
35.

Visine
tarifnih stavki iz ovoga Tarifnog sustava operator prijenosnog sustava dužan je
bez odlaganja dostavljati opskrbljivaču tarifnih kupaca radi njihovog prikaza u
tablicama iz Priloga 5. Tarifnog sustava za opskrbu električnom energijom, s
iznimkom povlaštenih kupaca, bez visine tarifnih stavki.

Članak
36.

Primjenu
ovoga Tarifnog sustava nadzire Agencija.

Članak
37.

Operator
prijenosnog sustava je dužan uskladiti svoje poslovanje s odredbama ovoga
Tarifnog sustava u roku od šest mjeseci od dana njegova stupanja na snagu.

Članak
38.

Danom
stupanja na snagu ovoga Tarifnog sustava prestaje važiti Pravilnik o načinu i
kriterijima za utvrđivanje iznosa naknade za korištenje prijenosne i distribucijske
mreže (»Narodne novine«, broj 109/03) i Tarifni sustav za usluge
elektroenergetskih djelatnosti koje se obavljaju kao javne usluge (»Narodne
novine« broj 101/02, 121/02, 129/02 i 98/05), osim u dijelu koji se odnosi na
visine tarifnih stavki iz Priloga 1. do 5. toga Tarifnog sustava koje ostaju na
snazi do stupanja na snagu odluke Vlade Republike Hrvatske o visini tarifnih
stavki utvrđenih ovim Tarifnim sustavom.

Članak
39.

Ovaj
Tarifni sustav stupa na snagu osmoga dana od dana objave u »Narodnim novinama«.

Klasa:
011-01/06-01/07

Urbroj: 371-01/06-01

Zagreb,
19. prosinca 2006.

Predsjednik

Upravnog vijeća

**Tomo** **Galić, dipl. ing., v. r.**

PRILOG
1.

PODACI
POTREBNI ZA UTVRĐIVANJE TROŠKOVA PRIJENOSA ELEKTRIČNE ENERGIJE

*Tablica
1.* TROŠKOVI POSLOVANJA

|  |  |  |  |  |  |
| --- | --- | --- | --- | --- | --- |
| Red.broj | Opis | Tablica | Prethodna regulacijska godina | Sadašnja regulacijska godina | Buduća regulacijska godina |
|  |  |  | Ostvarenje | Procjena | Plan |
| 1. | Troškovi pokrića gubitaka u mreži | 5 |  |  |  |
| 2. | Troškovi nabave pomoćnih usluga | 6 |  |  |  |
| 3. | Troškovi pokrivanja dopuštenih odstupanja od rasporeda | 7 |  |  |  |
| 4. | Troškovi održavanja mreže | 8 |  |  |  |
| 5. | Troškovi bruto plaća | 9 |  |  |  |
| 6. | Ostali troškovi osoblja | 10 |  |  |  |
| 7. | Ostali troškovi poslovanja | 11 |  |  |  |
| 8. | Ukupno  (1+2+3+4 +5+6+7) |  |  |  |  |

*Tablica
2.* TROŠKOVI KAPITALA

|  |  |  |  |  |  |
| --- | --- | --- | --- | --- | --- |
| Red.broj | Opis | Tablica | Prethodna regulacijska godina | Sadašnja regulacijska godina | Buduća regulacijska godina |
|  |  |  | Ostvarenje | Procjena | Plan |
| 1. | Amortizacija regulirane imovine | 12 |  |  |  |
| 2. | Povrat na reguliranu imovinu | 13 |  |  |  |

*Tablica
3.* TROŠKOVI OSTVARENI PRUŽANJEM USLUGA

|  |  |  |  |  |  |
| --- | --- | --- | --- | --- | --- |
| Red.broj | Opis | Jed.mjere | Prethodna regulacijska godina | Sadašnja regulacijska godina | Buduća regulacijska godina |
|  |  |  | Ostvarenje | Procjena | Plan |
| 1. | Prihod od pružanja usluge uravnoteženja elektroenergetskog sustava | kn |  |  |  |
| 2. | Troškovi nabave energije za uravnoteženje elektroenergetskog sustava | kn |  |  |  |
| 3. | Razlika između troškova i prihoda vezanih uz energiju uravnoteženja ∆TRenu (2-1) | kn |  |  |  |
| 4. | Troškovi pružanja nestandardnih usluga | kn |  |  |  |
| 5. | Ostali prihodi\* | kn |  |  |  |
| 6. | Ukupno (3+4+5) | kn |  |  |  |

\*Ostali
prihodi uključuju izvanredne prihode, prihod od zateznih kamata i ostale
prihode koji nastaju u poslovanju, a nisu računovodstvenim izdvajanjem (članak
21. Zakona o energiji) prikazani na ostalim djelatnostima energetskog subjekta.

*Tablica
4.* UTVRĐIVANJE RAZLIKE IZMEĐU PRIZNATIH TROŠKOVA POSLOVANJA I OSTVARENIH
PRIHODA PRIMJENOM TARIFNIH STAVKI ZA PRETHODNU REGULACIJSKU GODINU, TE PROCJENA
RAZLIKE ZA SADAŠNJU REGULACIJSKU GODINU

|  |  |  |  |  |  |  |
| --- | --- | --- | --- | --- | --- | --- |
| Red.broj | Opis | Jed. mjere | Prethodna regulacijska godina | Prethodna regulacijska godina | Sadašnja regulacijska godina | Sadašnja regulacijska godina |
|  |  |  | Plan | Ostvarenje | Plan | Procjena |
| 1. | Troškovi poslovanja | kn |  |  |  |  |
| 2. | Troškovi kapitala | kn |  |  |  |  |
| 3. | Troškovi ostvareni pružanjem usluga (tabl. 3)\* | kn |  |  |  |  |
| 4. | Ukupni troškovi prijenosa (1+2-3) | kn |  |  |  |  |
| 5. | Prihod po tarif­nim stavovima | kn |  |  |  |  |
| 6. | Manje ostvareni potrebni prihod ∆UTPpret (4-5) | kn | \_ |  | \_ | \_ |
| 7. | Više ostvareni potrebni prihod ∆UTPpret (5-4) | kn | \_ |  | \_ | \_ |
| 8. | Manje ostvareni potrebni prihod ∆UTPsad (4-5) | kn | \_ | \_ | \_ |  |
| 9. | Više ostvareni potrebni prihod ∆UTPsad (5-4) | kn | \_ | \_ | \_ |  |

\*
ovoga Tarifnog sustava

*Tablica
5.* TROŠKOVI POKRIĆA GUBITAKA U MREŽI

|  |  |  |  |  |  |
| --- | --- | --- | --- | --- | --- |
| Red broj | Opis | Jed. mjere | Prethodna regulacijska godina | Sadašnja regulacijska godina | Buduća regulacijska godina |
|  |  |  | Ostvarenje | Procjena | Plan |
| 1. | Iznos | kn |  |  |  |
| 2. | Količina | MWh |  |  |  |
| 3. | Cijena pokrića gubitaka | kn/ MWh |  |  |  |

*Tablica
6.* TROŠKOVI NABAVE POMOĆNIH USLUGA

|  |  |  |  |  |  |
| --- | --- | --- | --- | --- | --- |
| Red.broj | Opis | Jed. mjere | Prethodna regulacijska godina | Sadašnja regulacijska godina | Buduća regulacijska godina |
|  |  |  | Ostvarenje | Procjena | Plan |
| a) | Sekundarna regulacija | kn |  |  |  |
| jed mj a |  |  |  |
| kn/jed mj a |  |  |  |
| b) | Tercijarna regulacija | kn |  |  |  |
| jed mj b |  |  |  |
| kn/jed mj b |  |  |  |
| c) | Proizvodnja jalove energije | kn |  |  |  |
| jed mj c |  |  |  |
| kn/jed mj c |  |  |  |
| d) | Beznaponski (crni) start | kn |  |  |  |
| jed mj d |  |  |  |
| kn/jed mj d |  |  |  |
| e) | Sposobnost otočnog rada | kn |  |  |  |
| jed mj e |  |  |  |
| kn/jed mj e |  |  |  |
| f) | Rad elektrane na vlastiti pogon | kn |  |  |  |
| jed mj f |  |  |  |
| kn/jed mj f |  |  |  |
|  | Ukupno  (a+b+c+d+e+f) | kn |  |  |  |

*Tablica
7.* PROMJENE ENERGIJE URAVNOTEŽENJA UNUTAR DOPUŠTENOG ODSTUPANJA

|  |  |  |  |  |  |
| --- | --- | --- | --- | --- | --- |
| Red.  Broj | Opis | Jed. mjere | Prethodna regulacijska godina | Sadašnja regulacijska godina | Buduća regulacijska godina |
|  |  |  | Ostvarenje | Procjena | Plan |
| a) | Promjene u realizaciji plana proizvodnje | kn |  |  |  |
| jed mj a |  |  |  |
| kn/jed mj a |  |  |  |
| b) | Promjene u realizaciji plana potrošnje | kn |  |  |  |
| jed mj b |  |  |  |
| kn/jed mj b |  |  |  |
| c) | Promjene u realizaciji plana prekogranične razmjene | kn |  |  |  |
| jed mj c |  |  |  |
| kn/jed mj c |  |  |  |

*Tablica
8.* TROŠKOVI ODRŽAVANJA MREŽE

|  |  |  |  |  |  |
| --- | --- | --- | --- | --- | --- |
| Red.broj | Opis | Jed. mjere | Prethodna regulacijska godina | Sadašnja regulacijska godina | Buduća regulacijska godina |
|  |  |  | Ostvarenje | Procjena | Plan |
| 1. | Održavanje objekata i postrojenja visokog napona | kn |  |  |  |
| 2. | Održavanje objekata i postrojenja srednjeg napona | kn |  |  |  |
| 3. | Ukupno (1+2) | kn |  |  |  |

*Tablica
9.* TROŠKOVI BRUTO PLAĆA

|  |  |  |  |  |  |
| --- | --- | --- | --- | --- | --- |
| Red broj | Opis | Jed. mjere | Prethodna regulacijska godina | Sadašnja regulacijska godina | Buduća regulacijska godina |
|  |  |  | Ostvarenje | Procjena | Plan |
| 1. | Bruto plaće | kn |  |  |  |
| 2. | Doprinosi na bruto plaće | kn |  |  |  |
| 3. | Ukupno (1+2) | kn |  |  |  |

*Tablica
10.* OSTALI TROŠKOVI OSOBLJA

|  |  |  |  |  |  |
| --- | --- | --- | --- | --- | --- |
| Red.broj | Opis | Jed. mjere | Prethodna regulacijska godina | Sadašnja regulacijska godina | Buduća regulacijska godina |
|  |  |  | Ostvarenje | Procjena | Plan |
| 1. | Materijalna prava (socijalne pomoći, otpremnine, jubilarne nagrade i ostale prigodne isplate) | kn |  |  |  |
| 2. | Troškovi prijevoza na rad | kn |  |  |  |
| 3. | Naknade ostalih troškova | kn |  |  |  |
| 4. | Ukupno (1+2+3) | kn |  |  |  |

*Tablica
11.* OSTALI TROŠKOVI POSLOVANJA

|  |  |  |  |  |  |
| --- | --- | --- | --- | --- | --- |
| Red.broj | Opis | Jed. mjere | Prethodna regulacijska godina | Sadašnja regulacijska godina | Buduća regulacijska godina |
|  |  |  | Ostvarenje | Procjena | Plan |
| 1. | Troškovi zajedničkih funkcija | kn |  |  |  |
| 2. | Ostali troškovi poslovanja | kn |  |  |  |
| 3. | Izvanredni rashodi | kn |  |  |  |
| 4. | Ukupno (1+2+3) | kn |  |  |  |

*Napomena:*U slučaju da pojedini trošak prelazi 5% vrijednosti ukupnih troškova poslovanja
potrebno ga je posebno iskazati.

*Tablica
12.a* AMORTIZACIJA REGULIRANE IMOVINE –PRETHODNA REGULACIJSKA GODINA
(OSTVARENJE)

|  |  |  |  |  |
| --- | --- | --- | --- | --- |
| Red. broj | Opis | Nabavna vrijednost (kn) | Prosj. god. stopa amortizacije (%) | Iznos godišnje amortizacije (kn) |
| 1. | Građevine, oprema i postrojenja – visoki napon |  |  |  |
| 2. | Građevine, oprema i postrojenja – srednji napon |  |  |  |
| 3. | Građevine, oprema i postrojenja – ostalo |  |  |  |
| 4. | Ostala materijalna imovina |  |  |  |
| 5. | Nematerijalna imovina |  |  |  |
| 6. | Zemljište |  | – | – |
| 7. | Ukupno  (1+2+3+4+5+6) |  |  |  |

*Tablica
12.b* AMORTIZACIJA REGULIRANE IMOVINE –SADAŠNJA REGULACIJSKA GODINA (PROCJENA)

|  |  |  |  |  |
| --- | --- | --- | --- | --- |
| Red.  broj | Opis | Nabavna vrijednost  (kn) | Prosj. god. stopa amortizacije (%) | Iznos godišnje amortizacije (kn) |
| 1. | Građevine, oprema i postrojenja – visoki napon |  |  |  |
| 2. | Građevine, oprema i postrojenja – srednji napon |  |  |  |
| 3. | Građevine, oprema i postrojenja – ostalo |  |  |  |
| 4. | Ostala materijalna imovina |  |  |  |
| 5. | Nematerijalna imovina |  |  |  |
| 6. | Zemljište |  | – | – |
| 7. | Ukupno  (1+2+3+4+5+6) |  |  |  |

*Tablica
12.c* AMORTIZACIJA REGULIRANE IMOVINE – BUDUĆA REGULACIJSKA GODINA (PLAN)

|  |  |  |  |  |
| --- | --- | --- | --- | --- |
| Red. broj | Opis | Nabavna vrijednost  (kn) | Prosj. god. stopa amortizacije (%) | Iznos godišnje amortizacije (kn) |
| 1. | Građevine, oprema i postrojenja – visoki napon |  |  |  |
| 2. | Građevine, oprema i postrojenja – srednji napon |  |  |  |
| 3. | Građevine, oprema i postrojenja – ostalo |  |  |  |
| 4. | Ostala materijalna imovina |  |  |  |
| 5. | Nematerijalna imovina |  |  |  |
| 6. | Zemljište |  | - | - |
| 7. | Ukupno  (1+2+3+4+5+6) |  |  |  |

*Tablica
13.* PRINOS OD REGULIRANE IMOVINE

|  |  |  |  |  |  |
| --- | --- | --- | --- | --- | --- |
| Red. broj | Opis | Jed. mjere | Prethodna regulacijska godina | Sadašnja regulacijska godina | Buduća regulacijska godina |
|  |  |  | Ostvarenje | Procjena | Plan |
| 1. | Vrijednost regulirane imovine na početku godine | kn |  |  |  |
| 2. | Investicije | kn |  |  |  |
| 3. | Imovina primljena bez naknade | kn |  |  |  |
| 4. | Amortizacija regulirane imovine | kn |  |  |  |
| 5. | Vrijednost otuđene i rashodovane imovine | kn |  |  |  |
| 6. | Vrijednost regulirane imovine na kraju godine (1+2-3-4-5) | kn |  |  |  |
| 7. | Prosječna vrijednost regulirane imovine (1+6)/2 | kn |  |  |  |
| 8. | Obračunata kamata na kratkoročna i dugoročna dugovanja | kn |  |  |  |
| 9. | Vrijednost dugovanja na početku godine | kn |  |  |  |
| 10. | Vrijednost dugovanja na kraju godine | kn |  |  |  |
| 11. | Prosječna vrijednost dugovanja (9+10)/2 | kn |  |  |  |
| 12. | Prosječna stopa kamate na dugovanja (8/11)\*100 | % |  |  |  |
| 13. | Odobrena stopa povrata na vlastiti kapital | % |  |  |  |
| 14. | Vrijednost kapitala na početku godine | kn |  |  |  |
| 15. | Vrijednost kapitala na kraju godine | kn |  |  |  |
| 16. | Prosječna vrijednost vlastitog kapitala (14+15)/2 | kn |  |  |  |
| 17. | Ponderirani prosječni troškovi kapitala (čl. 25., st. 4.)\* | % |  |  |  |
| 18. | Prinos od regulirane imovine (7\*17)/100 | kn |  |  |  |

 \*
ovoga Tarifnog sustava

*Napomena:*
Dugovanja obuhvaćaju kratkoročne i dugoročne obveze koje podliježu obračunu
kamata.

PRILOG
2.

TARIFNE
STAVKE ZA PRIJENOS ELEKTRIČNE ENERGIJE

 ![](dodatni/145159.gif)

Prazna
polja na mjestu tarifnih stavki u tablici iz ovoga priloga ukazuju da u drugim
tarifnim sustavima, bez visine tarifnih stavki (proizvodnja električne
energije, s iznimkom za povlaštene kupce, distribucija električne energije,
opskrba električnom energijom, s iznimkom za povlaštene kupce) postoje dotične
tarifne stavke, dok crtica u polju znači da niti u jednom tarifnom sustavu
takvih tarifnih stavki nema.

PRILOG
3.

RAČUNANJE
PRIHODA OPERATORA PRIJENOSNOG SUSTAVA PRIMJENOM TARIFNIH STAVKI

Godišnji
prihod operatora prijenosnog sustava UP određuje se primjenom tarifnih stavki
na tarifne elemente kao zbroj mjesečnih prihoda ostvarenih po pojedinim
kategorijama kupaca odnosno tarifnim modelima iz Priloga 2. ovoga Tarifnog
sustava.

Ovisno
o tarifnom modelu, tarifni elementi koji se uzimaju u obzir su:

ENJT(i,
j, k) – radna energija koju tijekom čitavog dana u mjesecu i na obračunskom mjernom
mjestu k preuzima kupac po tarifnom modelu j [kWh],

ENVT(i,
j, k) – radna energija koju za vrijeme većega dnevnog opterećenja u mjesecu i
na obračunskom mjernom mjestu k preuzima kupac po tarifnom modelu j [kWh],

ENNT(i,
j, k) – radna energija koju za vrijeme manjega dnevnog opterećenja u mjesecu i
na obračunskom mjernom mjestu k preuzima kupac po tarifnom modelu j [kWh],

PV(i,
j, k) – vršna radna snaga u mjesecu i koju na obračunskom mjernom mjestu k
preuzima kupac po tarifnom modelu j [kW],

EJ
(i, j, k) – prekomjerno preuzeta jalova energija koju tijekom mjeseca i na
obračunskom mjernom mjestu k preuzima kupac po tarifnom modelu j [kvarh] te

![](dodatni/145158.gif) –
naknada za mjernu uslugu koju mjesečno po obračunskom mjernom mjestu plaća
kupac po tarifnom modelu j, a koja se kao tarifni element izravno izražava
preko tarifne stavke [kn/mj].

Radi
jednostavnosti, u različitim tarifnim modelima tarifne stavke koje se zasnivaju
na ovim tarifnim elementima označit će se
rednim brojem tarifnog modela iz
Priloga 2. ovoga Tarifnog sustava.
Tako će se npr. ![](dodatni/145157.gif) označiti kao ![](dodatni/145156.gif)(2) ili npr. ![](dodatni/145155.gif) kao ![](dodatni/145154.gif) (8).

Prihod
operatora prijenosnog sustava u mjesecu i po pojedinom tarifnom modelu j
izračunava se kao:

 ![](dodatni/145153.gif)

gdje
je:

nk(j)
– broj obračunskih mjernih mjesta kupaca koji pripadaju tarifnom modelu j.

Prihod
operatora prijenosnog sustava u mjesecu i po svim tarifnim modelima je jednak:

 ![](dodatni/145152.gif)

gdje
je:

*m*
– ukupan broj tarifnih modela.

Godišnji
prihod Operatora prijenosnog sustava UP ostvaren primjenom tarifnih stavki
jednak je zbroju prihoda po mjesecima:

 ![](dodatni/145151.gif)

Prihod
UP izračunava se za prethodnu regulacijsku godinu kao ostvarena vrijednost
UP(o), a za buduću regulacijsku godinu kao planska vrijednost UP(p).

Na
temelju ostvarenog prihoda UP(o) primjenom tarifnih stavki i priznatih ukupnih
troškova poslovanja Operatora prijenosnog sustava UTP(o) za prethodnu
regulacijsku godinu utvrđuje se vrijednost njihove razlike:

DUTPpret = UP(o) – UTP(o).

Na
temelju planskih vrijednosti troškova prijenosa UTP(p) za buduću regulacijsku
godinu, Operator prijenosnog sustava je dužan predložiti takvu visinu tarifnih
stavki da daju očekivani planirani prihod UP(p) koji ne prelazi planirane
troškove poslovanja UTP(p) korigirane za
DTP (troškovi
DUTPpret
uz uvažavanje inflacije):

UP(p) £
UTP(p) –
DTP.

S
obzirom da su tarifni modeli univerzalno definirani da obuhvate sve mogućnosti
koje se mogu pojaviti u bilo kojem tarifnom sustavu bez visine tarifnih stavki,
(proizvodnja električne energije, s iznimkom za povlaštene kupce, prijenos
električne energije, distribucija električne energije, opskrba električnom
energijom, s iznimkom povlaštenih kupaca), neke tarifne stavke mogu imati iste
vrijednosti za različite tarifne modele.

PRILOG
4.

ODREĐIVANJE
TARIFNIH ELEMENATA I PRIMJENA TARIFNIH STAVKI TARIFNIH SUSTAVA ZA REGULIRANE
ELEKTROENERGETSKE DJELATNOSTI

4.1.
Radna snaga

(1)
Tarifna stavka za radnu snagu, za tarifne modele s mjerenjem snage, primjenjuje
se na ostvareno vršno opterećenje, a obračunava se za mjesečno obračunsko
razdoblje.

(2)
Vršno opterećenje je najveće srednje opterećenje izmjereno tijekom 15 minuta
unutar mjesečnoga obračunskog razdoblja u doba viših dnevnih tarifnih stavki.

(3)
Ako se vršno opterećenje istodobno mjeri na više obračunskih mjernih mjesta u
okviru jedne građevinske lokacije, ukoliko postoje tehnički uvjeti, obračunska
snaga se utvrđuje kao najveći zbroj istodobno izmjerenih snaga na tim
obračunskim mjernim mjestima.

(4)
Za kupce iz kategorije poduzetništvo s priključnom snagom 30 kW i više obvezno
je mjerenje vršnog opterećenja.

(5)
Za utvrđivanje obračunske snage društvima gradskog prometa za potrebe elektrovuče, jednom građevinskom lokacijom smatra se
kompletna mreža gradske elektrovuče.

(6)
Za utvrđivanje obračunske snage društvima željezničkog prometa za potrebe elektrovuče, jednom građevinskom lokacijom smatraju se sve
elektrificirane pruge u Republici Hrvatskoj priključene na distribucijsku
mrežu, a drugom sve priključene na prijenosnu mrežu.

(7)
Prilikom zaključenja ili raskida ugovora o opskrbi i korištenju mreže te u slučaju
obračuna za razdoblje različito od mjesečnoga obračunskog razdoblja, izmjereno
vršno opterećenje, naknada za mjernu uslugu i naknada za opskrbu obračunavaju
se razmjerno broju dana korištenja mreže.

(8)
Ako se preko mjernih uređaja jednog kupca (izravni kupac) opskrbljuje
električnom energijom drugi kupac (neizravni kupac), izmjerena snaga izravnog
kupca umanjuje se pri obračunu za izmjerenu snagu neizravnog kupca pomnoženu s
faktorom istodobnosti 0,5.

(9)
Odrednice iz stavka 8. ove točke vrijede samo u iznimnim slučajevima kad ne
postoje druge tehničke mogućnosti korištenja mreže, a kupcima je ovakav način
korištenja priključka propisanim postupkom odobrio operator mreže.

4.2.
Radna energija

(1)
Tarifna stavka za radnu energiju ovisi o kategoriji kupca i tarifnom modelu, a
primjenjuje se u obračunu za obračunsko raz­doblje.

(2)
Kod kupaca s dvotarifnim mjerenjem, tarifne stavke za radnu energiju ovise o
dobi dana.

(3)
Po višim dnevnim tarifnim stavkama (VT) obračunava se električna energija isporučena
u vremenu od 7 do 21 sat u razdoblju kada se koristi zimsko računanje vremena,
a u vremenu od 8 do 22 sata u razdoblju kada se koristi ljetno računanje
vremena.

(4)
Po nižim dnevnim tarifnim stavkama (NT) obračunava se električna energija
isporučena u vremenu od 21 do 7 sati idućeg dana u razdoblju kada se koristi
zimsko računanje vremena, a u vremenu od 22 do 8 sati idućeg dana u razdoblju
kada se koristi ljetno računanje vremena.

(5)
Kod kupaca s jednotarifnim mjerenjem, tarifna stavka
za radnu energiju nije ovisna o dobi dana (JT).

(6)
Kod upravljane potrošnje električne energije kupcu se jamči opskrba električnom
energijom osam sati dnevno (u pravilu tijekom niže dnevne tarife).

(7)
Primjena odredbe iz stavka 6. ove točke moguća je u dijelu distribucijske mreže
s izgrađenim sustavom daljinskog upravljanja potrošnjom, uz uvjet da je
obračunsko mjerno mjesto izgrađeno prema propisanim tehničkim uvjetima.

(8)
Ako se preko mjernih uređaja jednog kupca (izravni kupac) opskrbljuje
električnom energijom drugi kupac (neizravni kupac), izmjerena energija
izravnog kupca umanjuje se pri obračunu za izmjerenu energiju neizravnog kupca.

(9)
Odrednice iz stavka 8. ove točke vrijede samo u iznimnim slučajevima kad ne
postoje druge tehničke mogućnosti korištenja mreže, a kupcima je ovakav način
korištenja priključka propisanim postupkom odobrio operator mreže.

4.3.
Prekomjerno preuzeta jalova energija

(1)
Prekomjerno preuzeta jalova energija je pozitivna razlika između stvarno
izmjerene jalove energije i jalove energije koja odgovara prosječnom faktoru
snage manjem od 0,95, što odgovara približno 33% radne energije.

(2)
Prekomjerno preuzeta jalova energija kupcu se obračunava za mjesečno obračunsko
razdoblje.

(3)
Tarifna stavka za prekomjerno preuzetu jalovu energiju, induktivnu i kapacitivnu, ista je za sve naponske razine.

(4)
Kupci iz kategorije kućanstva ne plaćaju dio naknade za korištenje mreže koji
se odnosi na prekomjerno preuzetu jalovu energiju.

(5)
Kod kupaca iz kategorije poduzetništvo s priključnom snagom do 30 kW može se na
temelju značajki potrošnje trajno ugraditi mjerni uređaj s mogućnosti mjerenja
jalove energije radi obračuna prekomjerno preuzete jalove energije.

(6)
Kod kupaca koji su prema odredbama Tarifnog sustava za usluge elektroenergetskih
djelatnosti koje se obavljaju kao javne usluge bili razvrstani u kategoriju
potrošnje niski napon – poduzetništvo, tarifni model Plavi i Bijeli i kod kojih
postoji mjerenje i obračunava se prekomjerno preuzeta jalova energija, ne
mijenjaju se uvjeti mjerenja jalove energije bez obzira na to što im je
priključna snaga manja od 30 kW.

(7)
Kod kupaca koji su prema odredbama Tarifnog sustava za usluge
elektroenergetskih djelatnosti koje se obavljaju kao javne usluge bili
razvrstani u kategoriju potrošnje niski napon – poduzetništvo, tarifni model
Plavi i Bijeli i kod kojih ne postoji trajno mjerenje, a prekomjerno preuzeta
jalova energija se obračunava na temelju povremenog mjerenja, način obračuna se
ne mijenja sve do ugradnje brojila s mjerenjem jalove energije, a najkasnije u
roku od tri godine.

4.4.
Obračun i promjena tarifnog modela

(1)
Pri obračunu snage, preuzete radne energije i prekomjerno preuzete jalove
energije, kilovati (kW), kilovatsati (kWh) i kilovarsati (kvarh) zaokružuju se
na cijele brojeve.

(2)
Kupci mogu jedanput godišnje (po isteku 12 mjeseci od zadnje promjene)
besplatno promijeniti tarifni model, ukoliko su na mjernom mjestu osigurani
tehnički uvjeti potrebni za mjerenje prema odabranom tarifnom modelu.

(3)
Promjena tarifnog modela iz stavka 2. ove točke ne podrazumijeva i obvezujuću
promjenu mjernog uređaja na račun operatora mreže.

4.5.
Obračun odstupanja vršne snage na visokom i srednjem naponu

(1)
Obračun odstupanja izmjerene vršne snage u odnosu na ugovorenu vršnu snagu
provodi se na sljedeći način:

–
ako je izmjerena vršna snaga u obračunskom razdoblju između 85% i 105%
ugovorene vršne snage, obračunska snaga jednaka je izmjerenoj;

–
ako je izmjerena vršna snaga veća od 105% ugovorene vršne snage, obračunska
snaga u tom razdoblju jednaka je izmjerenoj vršnoj snazi uvećanoj za dvostruku
razliku između izmjerene vršne snage i vrijednosti 105% ugovorene vršne snage;

–
ako je izmjerena vršna snaga u obračunskom razdoblju manja od 85% ugovorene
vršne snage, obračunska snaga jednaka je vrijednosti 85% ugovorene vršne snage.

(2)
Kupci mogu ugovoriti različite vršne snage po obračunskim razdobljima, ali
najviše do iznosa priključne snage iz elektroenergetske suglasnosti.

(3)
Kupac ugovara vršnu snagu za ugovorno razdoblje od jedne godine.

(4)
Ukoliko kupac želi promjenu ugovorene vršne snage za iduće obračunsko
razdoblje, njegov zahtjev za promjenom snage mora biti zaprimljen najmanje 7
dana prije početka obračunskog raz­doblja na koje se odnosi.

(5)
Ukoliko kupac želi povećanje ugovorene vršne snage u tekućem obračunskom
razdoblju, zahtjev za promjenom snage mora dostaviti najmanje 3 dana prije
povećanja vršne snage.

(6)
Ako kupac ne zatraži promjenu ugovorene vršne snage prije isteka roka iz stavka
3. ove točke, ugovorena vršna snaga primjenjivat će se i u narednom ugovornom
razdoblju po načelu mjesec za mjesec.

(7)
Ako tijekom obračunskog razdoblja kupac nije u mogućnosti koristiti ugovorenu
vršnu snagu zbog više sile, poremećenog ili izvanrednog pogona mreže te u
slučaju drugih izvanrednih okolnosti, obračunska snaga određuje se ponderiranjem izmjerenih vršnih opterećenja pojedinih
intervala u tom obračunskom razdoblju.

Ostalo, NN 143/2006-3256
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)